‎Uite cât de multe ai realizat!
‎Ai creat o utopie
‎și ai convins niște indivizi docili ‎să se avânte către viața de apoi.
‎Dar, în loc să exiști ‎la marginea societății,
‎n-ai vrea să fii tratat ca o vedetă?
‎Liderii de secte vor să știe ‎întreaga lume cât de grozavi sunt.
‎Încearcă să creeze o impresie bună,
‎deși comit o mulțime de lucruri oribile, ‎ba chiar și infracțiuni.
‎Nimeni nu a fost atât de creativ și asiduu ‎în această direcție ca Shoko Asahara,
‎liderul sectei japoneze Aum Shinrikyo.
‎Înainte de a deveni celebru pentru atacul ‎cu gaz sarin de la metroul din Tokyo,
‎Asahara și-a cultivat timp de un deceniu ‎reputația de guru spiritual,
‎vedetă de televiziune
‎și proprietar al unei francize ‎de mâncare la pachet.
‎Își făcea publicitate asiduă ‎pentru a câștiga cât mai mulți adepți.
‎Uite, levitează!
‎În general, nimeni nu credea ‎că Aum este o grupare violentă.
‎Habar nu aveam.
‎Urmărește strategia maestrului ‎ca să vezi câte ți se pot trece cu vederea
‎când ai o imagine adecvată!
‎Ești gata să afli detalii?
‎CUM SĂ DEVII UN LIDER DE SECTĂ
‎5. CONTROLEAZĂ- ȚI IMAGINEA ‎SHOKO ASAHARA
‎În 1984, Shoko Asahara ‎a înființat Aum Shinrikyo
‎ca pe un grup de yoga și meditație.
‎Emana prin toți porii ‎bunătate și autoritate paternă. Ei bine…
‎PROFESOR DE PSIHOLOGIE ‎UNIVERSITATEA RISSHO
‎Peste câțiva ani, ‎Aum avea să devină o sectă a morții,
‎ai cărei membri ‎și-au sacrificat propria viață
‎și au sacrificat alte vieți ‎pentru a purifica lumea.
‎PURIFICĂ-TE
‎Înainte să afli ‎secretul succesului lui Asahara,
‎să recapitulăm niște informații despre el!
‎FAPTUL NR. 1 - ASAHARA NU PĂREA SĂ FIE ‎DESTINAT MĂREȚIEI
‎Asahara s-a născut în 1955
‎în sudul Japoniei, în Kyushu, ‎într-o familie foarte săracă.
‎Nu vedea aproape deloc cu un ochi ‎și avea miopie la celălalt.
‎De la o vârstă fragedă,
‎a fost trimis la un internat special ‎pentru elevi cu dizabilități.
‎Asahara a simțit ‎că a fost abandonat de familie.
‎Faptul că a fost expediat de acasă
‎a creat în el ‎un sentiment de abandon și ranchiună.
‎FAPTUL NR. 2 - ASAHARA A DEZVOLTAT ‎O METODĂ UNICĂ DE A AJUNGE LA ILUMINARE
‎A studiat acupunctura ‎și plantele medicinale.
‎Era interesat de budismul tibetan.
‎S-a dus în India ‎și a meditat în Munții Himalaya.
‎Apoi a devenit interesat de ideea
‎de a găsi o nouă cale de a salva lumea
‎și de a oferi o perspectivă utopică ‎asupra unei noi lumi.
‎FAPTUL NR. 3 - ADEPȚII LUI ASAHARA ‎CREDEAU CĂ E UN SUPEREROU
‎Adepții lui Shoko Asahara îl considerau
‎cel mai înțelept dintre înțelepți.
‎În ochii lor, nu era om, ‎ci mai degrabă zeu sau ceva transcendent.
‎În anumite reviste, era prezentat ‎ca fiind capabil să leviteze.
‎Era una dintre așa-zisele lui puteri.
‎Cealaltă era capacitatea ‎de a citi mintea oamenilor.
‎Apa în care făcuse baie era sacră ‎fiindcă fusese în contact cu corpul lui.
‎Și sângele lui era tot sacru.
‎La un deceniu de la înființare,
‎Aum avea 10.000 de membri în Japonia ‎și aproximativ 40.000 în toată lumea,
‎iar Asahara devenise o mică celebritate.
‎Acest lucru nu a fost întâmplător.
‎Ca să fii bine văzut ‎într-o lume care dezaprobă sectele,
‎aplică tactica lui Asahara ‎și așteaptă să culegi roadele!
‎TACTICĂ ‎RECRUTEAZĂ OAMENI DE SUCCES
‎Ca lider de sectă,
‎adepții tăi nu sunt ‎doar tronul uman pe care stai,
‎ci îți sunt ambasadori.
‎Pentru o sectă și liderul ei, ‎e util să aibă adepți celebri.
‎Aceștia reprezintă o carte de vizită.
‎Prezintă secta ca pe ceva sigur și legitim
‎din care oamenii vor să facă parte.
‎Nu doar Asahara era conștient ‎de beneficiul adus de adepți faimoși.
‎Keith Raniere, liderul NXIVM, ‎oferea stimulente speciale vedetelor
‎pentru a le atrage în grup,
‎inclusiv actriței Allison Mack, ‎care a fost până la urmă închisă
‎pentru rolul ei în operațiunile ‎de trafic sexual ale sectei.
‎Armata Simbioneză de Eliberare a răpit-o
‎și a spălat-o pe creier ‎pe moștenitoarea imperiului Hearst,
‎care a ajuns să reprezinte grupul ‎și i-a ajutat să jefuiască o bancă.
‎Familia, secta lui Anne Hamilton-Byrne, ‎a devenit populară
‎când fizicianul Raynor Johnson a ajutat-o ‎să recruteze membri din elita australiană.
‎Asahara a atras membri ai elitelor
‎fiindcă a avut mesajul potrivit ‎la momentul potrivit.
‎Asahara vine după anii '80.
‎Japonia devenise foarte materialistă.
‎Japonezii se grăbesc ‎să-și cheltuiască banii.
‎Sunt prosperi economic, ‎dar sunt oare și mulțumiți de sine?
‎Unii dintre membri veneau ‎de la universități de top.
‎Erau tineri foarte educați.
‎Unii erau programatori talentați.
‎Secta Aum oferea ceva tinerilor
‎care nu se simțeau în largul lor ‎în această societate consumeristă.
‎În general, tinerii au nevoie ‎de îndrumare în viață.
‎Își pun întrebări esențiale. ‎Se întreabă cine sunt.
‎Aum Shinrikyo le-a oferit un răspuns.
‎Căutând noi discipoli,
‎Asahara ține discursuri ‎la universități de top din Japonia
‎și le promite o viață mai simplă ‎și plină de sens,
‎dar și un ajutor spiritual tentant.
‎În scurt timp, Asahara câștigă ‎un aliat de invidiat, pe Hideo Murai,
‎un savant strălucit care e cucerit ‎de viziunea spirituală a lui Asahara…
‎precum și de promisiunea că toți adepții ‎gurului vor dobândi puteri supranaturale.
‎Curând, Murai renunță la lumea exterioară
‎și se mută într-o cămăruță, ‎pentru a se concentra asupra meditației.
‎Asahara profită din plin ‎de noul său discipol,
‎valorificând cunoștințele acestuia ‎pentru a ușura calea către iluminare…
‎printr-o cască cu electrozi
‎care îl ajută pe Asahara să-și transmită ‎în mod direct adepților undele cerebrale.
‎Cunoștințele științifice ale lui Murai ‎îl fac pe Asahara să țintească mai sus…
‎alimentându-i o viziune înspăimântătoare ‎asupra viitorului.
‎Datorită recrutării de specialiști de top,
‎Aum a crescut de la 35 de membri ‎în 1986 la 1.300 după un singur an.
‎Dar adepții renumiți ‎atrag atenția tuturor.
‎Cum te asiguri că lumea nu are ‎impresii greșite despre tine și secta ta?
‎TACTICĂ ‎ÎNTRUCHIPEAZĂ PURITATEA
‎Ca să devii lider spiritual,
‎nu te poți rezuma ‎la a vorbi despre perfecțiune,
‎trebuie să o pui în practică.
‎E foarte important să convingi oamenii
‎că e ceva sacru legat de tine ‎și de caracterul tău, că ai ceva pur.
‎Asahara și-a făcut datoria ‎creându-și o imagine evlavioasă.
‎MĂ DECLAR IISUS HRISTOS
‎Era foarte important pentru Asahara ‎să fie considerat lider religios autentic.
‎A căutat și a primit ‎binecuvântarea lui Dalai Lama.
‎În timp ce Asahara proiecta ‎o imagine pură în exterior,
‎le cerea chiar și mai mult adepților săi.
‎Când intrau în sectă, erau puși ‎de la început să facă exerciții ascetice.
‎Stăteau jos ore întregi, ‎stăteau închiși în spații întunecate
‎sau erau atârnați cu capul în jos.
‎Se străduiau să exerseze cât mai mult,
‎pentru a se apropia de Asahara.
‎Își spuneau: „El vrea ‎să atingem iluminarea și să ne salvăm,
‎dar trebuie să fie dur.”
‎TOAMNA ANULUI 1988 ‎CU 7 ANI ÎNAINTEA ATACURILOR DE LA METROU
‎Asahara își organizează ‎tabăra spirituală extremă
‎la sediul grupului, la baza muntelui Fuji.
‎Programul includea
‎lungi ore de meditație…
‎post,
‎privare de somn…
‎și terapie cu electroșocuri.
‎În scurt timp, ‎lucrurile scapă de sub control.
‎Discipolul Majima Teruyuki începe ‎să dea semne că nu se simte bine.
‎Ca să-l calmeze, Asahara își pune adepții ‎să-l stropească pe Teruyuki cu apă rece.
‎Dar asta nu ajută.
‎Majima face stop cardiac și moare.
‎Asahara și apropiații săi ‎decid ce trebuie să facă.
‎Vor proteja grupul cu orice preț.
‎Asahara îi pune să distrugă cadavrul.
‎În ciuda mușamalizării reușite,
‎apare o nouă dilemă în cadrul grupului.
‎Asahara ordonase cuiva ‎să se supună unei anumite practici
‎pentru a avansa în plan spiritual.
‎Dar această persoană a murit ‎din cauza acestei practici.
‎Care era soluția?
‎Incidentul urma să-l facă pe Asahara ‎să pară că a eșuat.
‎Dar precum ne învață manualul,
‎nevoia te face ingenios.
‎Apare un alt tip de explicație,
‎și anume ideea ‎că lui Majima i-ar fi fost imposibil
‎să ajungă la iluminare și adevăr ‎în acest corp.
‎Nu era pregătit pentru asta,
‎așa că a trebuit să moară
‎ca să reintre în ciclul reîncarnării ‎și să încerce din nou.
‎Măcar a murit ‎sub supravegherea gurului,
‎ceea ce îl va ajuta ‎la următorul nivel spiritual.
‎Membrii devotați acceptă ‎raționamentul lui Asahara?
‎Bineînțeles.
‎Cu o excepție notabilă.
‎După câteva luni,
‎unul dintre cei implicați ‎în mușamalizare are o criză.
‎Le spune celor din jur
‎că se va duce la poliție.
‎Ar fi fost problematic.
‎Cum te asiguri că un discipol ‎nu-ți pune programul în pericol?
‎Dar e adevărat, Toma. Domnul a înviat.
‎Nu cred.
‎TACTICĂ ‎ELIMINĂ-I PE CEI CARE ȚI SE OPUN
‎Nimic nu e mai periculos ‎pentru un lider de sectă
‎decât oamenii care îi cunosc secretele.
‎Foștii apropiați ai liderului ‎sunt amenințarea supremă.
‎Ajunge o singură persoană ‎pentru a răspândi îndoiala,
‎și îndoiala e coșmarul liderului de sectă.
‎De asta trebuie opriți încă din fașă ‎potențialii delatori…
‎precum membrul infidel Shuji Taguchi.
‎Taguchi a vrut să dezvăluie poliției ‎decesul și ascunderea cadavrului.
‎„Dacă Taguchi merge la poliție ‎și ne denunță,
‎mișcarea va avea de suferit ‎și nu vom mai putea salva lumea.”
‎FEBRUARIE 1989 ‎CU 6 ANI ÎNAINTEA ATACURILOR DE LA METROU
‎Când Asahara află de intențiile tânărului,
‎pune câțiva adepți fideli ‎să-l aducă pe calea cea bună.
‎Dar nu e de ajuns.
‎Nevăzând altă scăpare, ‎Asahara ordonă ca Taguchi să fie ucis.
‎Apropiații lui fac apoi ceva ‎la care încep să se priceapă.
‎Scapă de cadavre.
‎Iar Asahara folosește moartea lui Taguchi ‎pentru a mai da o pildă.
‎Asahara ordonă uciderea lui Taguchi
‎pentru a-l salva, din perspectiva sectei.
‎Vrei mai multe explicații? Bine, fie.
‎În budism, orice faptă a unei persoane, ‎bună sau rea, afectează karma acesteia.
‎Dacă faci ceva rău,
‎vei rămâne cu o karma rea,
‎care se va răzbuna…
‎și va influența ‎ce devii în viața următoare.
‎DE CE?
‎Asahara și-a convins adepții ‎că ei făceau bine,
‎iar Taguchi voia să le facă rău ‎turnându-i la poliție.
‎Asta l-ar fi făcut să aibă o karma rea.
‎Prin urmare, Asahara l-a protejat ‎pe Taguchi de karma rea…
‎ucigându-l.
‎În cele din urmă, se ajunge ‎ca oricine se opune sectei Aum
‎să devină cunoscut drept ‎„shinri no Teki”‎, ‎adică „dușman al adevărului”.
‎Așa a legitimat Asahara crima.
‎Pentru adepții lui Asahara, ‎era destul de bine.
‎Desigur, publicul larg poate să nu fie ‎la fel de înțelegător cu omuciderea.
‎Dar manualul te învață să-ți recâștigi ‎controlul asupra propriei reputații
‎cu un zâmbet.
‎TACTICĂ ‎SEDU PRESA
‎Presa e ca un câine.
‎Neglijată, adulmecă tot ‎și te poate prinde cu pantalonii în vine.
‎Bine dresată, e cel mai bun prieten ‎al liderului de sectă.
‎Latră ca un câine!
‎Sectele precum Aum au nevoie de presă.
‎Le oferă o platformă ‎pentru a-și exprima doctrina.
‎În același timp, ‎presa poate deveni primul lor dușman.
‎Poate fi cea care îi critică și îi atacă.
‎Cei mai înțelepți guru au știut ‎cum să joace acest joc.
‎Sun Myung Moon s-a asigurat ‎că va da bine la știri
‎cumpărând agenția de știri ‎United Press International
‎și lansând influentul ziar ‎The Washington Times.
‎Jim Jones, la Templul Poporului,
‎avea un departament de PR ‎care peria imaginea publică a liderului.
‎Și chiar era nevoie.
‎Ca să controleze mediatizarea ‎sinuciderii în masă, Heaven's Gate a dat
‎comunicate de presă care să coincidă ‎cu descoperirea cadavrelor lor.
‎Și Shoko Asahara a încercat ‎să controleze presa,
‎mai ales când au început să apară zvonuri ‎despre practicile lui mai necurate.
‎Încep să apară părinți ai tinerilor ‎care-și părăsiseră familiile pentru Aum,
‎care fac campanie împotriva sectei ‎spunând că le-au fost răpiți copiii.
‎Au început să apară critici din exterior.
‎- Uite… ‎- E evident, nu?
‎Era important ca organizația să răspundă.
‎Primul pas al lui Asahara
‎e să numească un purtător de cuvânt.
‎Nu adună informații corecte sau precise.
‎PURTĂTOR DE CUVÂNT, AUM
‎Pasul doi, pune-te în centrul atenției!
‎Încearcă să intensifice ‎prezența lui Asahara în presă.
‎- Și nu e bine? ‎- Îmi plăcea Akiyoshi-kun.
‎Era amuzant și distractiv.
‎Deci poți levita câte două sau trei zile?
‎Așa scrie la carte, dar nu e cazul.
‎L-au invitat pe guru la un talk-show.
‎Peste noapte, s-a zis: ‎„Poate nu sunt așa răi.
‎Sunt foarte ciudați. ‎Poate nu sunt periculoși.”
‎Asahara dădea adesea interviuri ‎în reviste de yoga și de meditație.
‎Să nu uităm desenele animate!
‎Au făcut mai multe ‎manga ‎inspirate din învățăturile lui.
‎Au început să facă și un ‎anime‎,
‎care îl prezenta pe Asahara ‎ca pe un mare guru care levita peste tot.
‎Surprinzător, nu filmele au fost marea ‎contribuție culturală a Aum la epoca sa.
‎Ci acest cântecel obsedant.
‎Gurul
‎Gurul Asahara
‎Gurul Japoniei ‎Gurul lumii
‎Sonshi Ma-Chi ‎sau „Marșul Gurului” ‎se bucura de atâta popularitate,
‎încât îl cântau la școală ‎copii din întreaga Japonie.
‎Asahara a scris și un cântec de dragoste ‎dedicat gazului sarin.
‎Dar n-a prins la public.
‎Vor să fie văzuți.
‎Vor să atragă atenția.
‎Din păcate, lumina reflectoarelor ‎le scoate la iveală și dușmanii,
‎cum era Tsutsumi Sakamoto.
‎Sakamoto era un avocat anti-secte ‎care aduna dovezi împotriva Aum Shinrikyo.
‎Aflat la o emisiune de știri din Tokyo, ‎Sakamoto spune
‎că i-a testat sângele lui Shoko Asahara
‎și respinge afirmațiile gurului ‎că ar avea proprietăți supranaturale.
‎Și adaugă că va publica rezultatele.
‎Temându-se de răzbunarea gurului,
‎un angajat al postului ‎dă de veste conducerii Aum,
‎care împiedică difuzarea.
‎Curând după aceea, Asahara ‎își trimite adepții acasă la Sakamoto.
‎Șase bărbați conduși de Hideo Murai intră…
‎și-i atacă pe Sakamoto, ‎pe soția sa și pe băiețelul lor,
‎injectându-i cu doze letale ‎de clorură de potasiu.
‎Scot apoi cadavrele,
‎le ascund în tuburi metalice,
‎pe care le îngroapă ‎în diferite locuri din țară
‎și aruncă armele folosite în ocean.
‎Știind că Sakamoto vizase secta Aum,
‎poliția suspectează imediat ‎că sunt implicați…
‎dar ancheta se blochează.
‎Constituția japoneză prevede ‎separarea strictă dintre religie și stat.
‎Poliția ezită
‎să ancheteze grupări religioase.
‎Când poliția venea la Aum,
‎și veneau uneori, din cauza plângerilor,
‎Asahara începea imediat să spună
‎că li se încalcă libertățile religioase.
‎Exact.
‎Și poliția se temea de știri negative.
‎Acum, când știi cum să stăpânești presa,
‎drumul spre a fi acceptat e tot mai clar.
‎Fă ce te învață manualul
‎și transformă această bunăvoință ‎în ceva și mai util!
‎TACTICĂ ‎INTRĂ ÎN POLITICĂ
‎Cum se întâmplă și cu liderii de secte,
‎politica nu e privită mereu cu respect.
‎Unt prăjit pe băț.
‎Candidații republicani la președinție ‎încearcă să ungă oamenii.
‎Dar zi-mi cum altfel ‎să-ți demonstrezi legitimitatea!
‎Liderii sectelor sunt dependenți ‎de putere. Nu se pot sătura.
‎De aceea se implică adesea în politică.
‎Liderii sectelor vor să dețină controlul
‎și, când candidează ‎sau sunt aleși în diferite consilii,
‎sunt avantajați, fiindcă pot începe ‎să-i controleze pe cei din afara sectei.
‎Cei mai înțelepți guru au știut ‎cum să joace acest joc.
‎Sprijinit de Jim Jones, George Moscone ‎a devenit primar în San Francisco.
‎A fost numit ‎în comisia pentru locuințe publice,
‎ceea ce i-a mărit ‎puterea și influența locală.
‎Bhagwan Rajneesh s-a folosit de sistem
‎ca să-și transforme ‎comuna sectei sale în oraș.
‎A prosperat până când adepții lui au vrut ‎să ucidă membri ai administrației locale.
‎Iar Warren Jeffs, ‎lider fundamentalist mormon,
‎avea destulă putere în orașul natal ‎încât să aleagă administratorul orașului,
‎șeful poliției și primarul.
‎Intrând în politică,
‎Shoko Asahara nu căuta doar puterea.
‎Căuta respect.
‎Era ambițios. Oricine se crede Mesia ‎e probabil să fie ambițios.
‎Se credea menit pentru ceva special.
‎Avea un mesaj pentru lume.
‎PARTIDUL ADEVĂRULUI
‎Dacă se folosește corect, ‎nu e nicio problemă.
‎Și-a zis: „Voi apărea și mai mult în presă ‎cu ocazia alegerilor.
‎Vom fi mediatizați. ‎Ni se va asculta mesajul.”
‎IULIE 1989 ‎CU 6 ANI ÎNAINTEA ATACURILOR DE LA METROU
‎Cu 18 luni înaintea alegerilor naționale, ‎Asahara a fondat un partid politic.
‎El și alți 25 de membri importanți ‎ai Aum au candidat la Parlament.
‎Campania lor politică era unică.
‎Campania electorală era un fel de parodie ‎a alegerilor din Japonia.
‎Aveau un dans foarte ciudat,
‎muzică și niște măști de elefant…
‎Era o nebunie.
‎Iar platforma lor conținea ‎exact ceea ce te-ai aștepta.
‎Vorbeau despre cât de importante sunt ‎yoga și meditația
‎și spuneau tuturor că lumea se va sfârși ‎dacă nu se alătură sectei Aum Shinrikyo.
‎Aum a pierdut fără drept de apel.
‎Asahara a obținut ‎mai puțin de 2.000 de voturi,
‎deci a fost un eșec major.
‎Alegerile urmau să-i facă cunoscuți,
‎dar, desigur, presa i-a luat în râs.
‎Alegerile s-au terminat, nu?
‎Nu pot spune orice aș vrea…
‎Asahara nu se putea recunoaște învins ‎atât de ușor.
‎Din acel moment, vedem ‎cum Asahara le predică adepților săi
‎că lumea i-a respins, că nu merită ‎să supraviețuiască și trebuie pedepsită.
‎Într-adevăr, Asahara avea să descopere ‎o tactică ascunsă adânc în manual
‎și favorizată de liderii de secte ‎aflați cu spatele la zid.
‎Dacă nu li te poți alătura,
‎învinge-i!
‎Nu te apropia de mine!
‎Te urăsc, mă auzi? Te urăsc!
‎TACTICĂ ‎NU TE ENERVA, RĂZBUNĂ-TE
‎Când faci tot ce poți ‎să-ți îmbunătățești imaginea
‎și nimic nu pare să meargă,
‎ai putea decide să renunți.
‎Să-ți găsești altceva de făcut.
‎După înfrângerea din alegeri,
‎Shoko Asahara a ales altă abordare.
‎Asahara nu știa cum să facă față eșecului.
‎Într-un fel, înfrângerea a fost ‎un punct de cotitură în organizație.
‎Mai întâi, Asahara a creat o nouă poveste ‎care-i explica înfrângerea.
‎A zis că alegerile au fost furate,
‎că e o mare conspirație internațională ‎dedicată suprimării mișcării sale,
‎cu implicarea Statelor Unite, ‎a Marii Britanii, a francmasonilor,
‎precum și o conspirație sionistă ‎internațională din Japonia.
‎Bine.
‎Susținea că aceste forțe încercau ‎să distrugă Aum Shinrikyo
‎și că exista o singură cale pentru ca Aum ‎și întreaga omenire să supraviețuiască.
‎Să riposteze.
‎Ideea unui război ultim se modifică
‎de la o luptă spirituală metaforică ‎între bine și rău la o luptă adevărată.
‎Încep să spună: „Ne trebuie arme ‎pentru a lupta împotriva răului.”
‎Asahara dă pregătirea luptei care urma ‎pe mâna a patru discipoli de încredere.
‎Fostul astrofizician Hideo Murai
‎primește sarcina de a dezvolta tehnologii ‎nucleare, cu microunde și laser.
‎Seiichi Endo fusese odată ‎student la medicină veterinară,
‎dar noua lui misiune e să dezvolte ‎arme biologice precum Ebola și antrax.
‎Kiyohide Hayakawa, ‎un fost inginer constructor,
‎pleacă în Rusia ca să cumpere ‎tancuri, avioane de vânătoare,
‎ba chiar și focoase nucleare.
‎Toți dau greș.
‎Al patrulea călăreț al Apocalipsei ‎lui Asahara, chimistul Masami Tsuchiya,
‎devine omul de succes al gurului.
‎Perfecționează gazul paralizant sarin‎,
‎iar grupul îl testează ‎pe terenul lor din Australia.
‎Având în sfârșit ‎o armă de distrugere în masă,
‎Asahara mai are nevoie doar de o țintă.
‎20 MARTIE 1995
‎Pentru mii de navetiști din Tokyo ‎care reveneau la muncă,
‎imposibilul a devenit ‎o realitate oribilă luni dimineață.
‎Au fost otrăviți cu gazul lăsat ‎în mai multe trenuri.
‎Sunt un supraviețuitor al atacului ‎cu gaz sarin din Tokyo, din 1995.
‎Au ieșit din metrou ‎cu lacrimi în ochi și cu nasul sângerând.
‎Alții sufereau de convulsii și vărsături.
‎Nu știam ce se întâmplă.
‎Spitalul era deja ca un spital de război.
‎În Tokyo, au fost internați ‎peste 3.000 de oameni.
‎Secțiile de urgențe de-abia fac față ‎fluxului celor afectați de sarin.
‎În acel moment, eram pregătit să mor.
‎În total, 14 oameni și-au pierdut viața
‎și mii de oameni au fost răniți.
‎TEROARE ÎN TOKYO
‎După ce a auzit zvonuri ‎că Aum experimentase cu arme chimice,
‎poliția a atacat clădirea sectei,
‎dar Asahara a scăpat.
‎Conducerea sectei neagă orice implicare…
‎Ne pare rău pentru evenimentul din Tokyo, ‎dar noi nu avem nicio legătură cu el.
‎…dar poliția descoperise în sediile sectei ‎destule arme, explozibili și gaz otrăvitor
‎pentru a ucide patru milioane de oameni.
‎Pe 5 mai, Aum mai încearcă ‎un atac la metrou, cu gazul Zyklon B.
‎Acesta eșuează.
‎În sfârșit, pe 16 mai, poliția intră iar ‎în sediul Aum de la muntele Fuji
‎și îl găsește pe guru ascuns ‎într-o cameră de meditație.
‎Până la urmă, 13 membri ai sectei Aum, ‎inclusiv Asahara,
‎au fost găsiți vinovați de omor ‎și complot în scopul infracțiunii de omor.
‎În iulie 2018, cei 13 au fost executați.
‎Așa ia sfârșit efortul lui Asahara
‎de a-și controla imaginea ‎și a crea o lume nouă.
‎Nu i-a ieșit nici una, nici alta.
‎În ciuda celor văzute până acum,
‎viitoarea ta sectă nu e predestinată ‎să sfârșească la fel.
‎Poți învăța să gândești pe termen lung ‎și să creezi un grup care să dureze.
‎În ultimul capitol din manual te va ghida ‎un fost refugiat nord-coreean care a creat
‎una dintre cele mai mari și mai rentabile ‎mișcări religioase din secolul XX.
‎Un om a cărui influență persistă și azi.
‎Subtitrarea: George Georgescu